ประกาศคณะกรรมการป้องกันและปราบปรามการทุจริตแห่งชาติเรื่อง หลักเกณฑ์ ขั้นตอน และวิธีการเปิดเผยบัญชีทรัพย์สินและหนี้สินพ.ศ. 2561---------------------------- โดยที่เป็นการสมควรกําหนดหลักเกณฑ์ ขั้นตอน และวิธีการเปิดเผยบัญชีทรัพย์สินและหนี้สินของผู้ดํารงตําแหน่งนายกรัฐมนตรี รัฐมนตรี สมาชิกสภาผู้แทนราษฎร สมาชิกวุฒิสภา ตุลาการศาลรัฐธรรมนูญ ผู้ดํารงตําแหน่งในองค์กรอิสระ ผู้ดํารงตําแหน่งระดับสูง และผู้บริหารท้องถิ่น รองผู้บริหารท้องถิ่น ผู้ช่วยผู้บริหารท้องถิ่น และสมาชิกสภาท้องถิ่น ตามที่คณะกรรมการ ป.ป.ช. กําหนด อาศัยอํานาจตามความในมาตรา 106 วรรคหนึ่ง แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตแห่งชาติ จึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์ ขั้นตอน และวิธีการเปิดเผยบัญชีทรัพย์สินและหนี้สิน พ.ศ. 2561"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์และวิธีการเปิดเผยบัญชีแสดงรายการทรัพย์สินและหนี้สินและเอกสารประกอบของผู้ดํารงตําแหน่งนายกรัฐมนตรี รัฐมนตรี สมาชิกสภาผู้แทนราษฎร และสมาชิกวุฒิสภาและเจ้าหน้าที่ของรัฐ พ.ศ. 2560ข้อ ๔ การเปิดเผยบัญชีทรัพย์สินและหนี้สินของผู้ดํารงตําแหน่งนายกรัฐมนตรีรัฐมนตรี สมาชิกสภาผู้แทนราษฎร สมาชิกวุฒิสภา ตุลาการศาลรัฐธรรมนูญ ผู้ดํารงตําแหน่งในองค์กรอิสระ ผู้ดํารงตําแหน่งระดับสูง และผู้บริหารท้องถิ่น รองผู้บริหารท้องถิ่น ผู้ช่วยผู้บริหารท้องถิ่น และสมาชิกสภาท้องถิ่น รวมทั้งของคู่สมรสและบุตรที่ยังไม่บรรลุนิติภาวะของบุคคลดังกล่าว เพื่อประโยชน์ในการมีส่วนร่วมของประชาชนในการตรวจสอบทรัพย์สินและหนี้สิน ให้เปิดเผยบัญชีทรัพย์สินและหนี้สินและเอกสารประกอบให้ประชาชนทราบเป็นการทั่วไปภายในสามสิบวันนับแต่วันที่ครบกําหนดการยื่นบัญชีทรัพย์สินและหนี้สินข้อ ๕ กรณีที่ผู้ยื่นบัญชีเห็นว่าบัญชีทรัพย์สินและหนี้สินและเอกสารประกอบตามข้อ 4 ระบุถึงรายละเอียดทางทะเบียนของทรัพย์สิน และภาพถ่ายทรัพย์สินหรือข้อมูลส่วนบุคคลโดยไม่จําเป็นหรือที่อาจก่อให้เกิดอันตรายต่อเจ้าของข้อมูล ให้ผู้ยื่นบัญชีปกปิดข้อความในสําเนาบัญชีทรัพย์สินและหนี้สินและเอกสารประกอบ ดังต่อไปนี้ ข้อมูลส่วนบุคคล(1) เลขประจําตัวประชาชน(2) วัน เดือน ปีเกิด(3) ที่อยู่ (ปิดเฉพาะเลขที่บ้าน แต่ให้เปิดที่ตั้ง ตําบล อําเภอ)(4) หมายเลขโทรศัพท์บ้าน และหมายเลขโทรศัพท์เคลื่อนที่(5) อีเมล์รายละเอียดทางทะเบียนของทรัพย์สิน (1) เลขที่บัญชีธนาคารหรือสถาบันการเงินรายละเอียดอื่น ๆ(1) เลขประจําตัวประชาชน ผู้กู้ยืม(2) เลขประจําตัวประชาชน ผู้ให้กู้ (3) ภาพถ่ายทรัพย์สินอื่น(4) หมายเลขบัตรเครดิต ทั้งนี้ ก่อนการเปิดเผยให้ประชาชนทราบเป็นการทั่วไป ให้สํานักงานป.ป.ช. พิจารณาดําเนินการลบ ตัดทอนหรือทําโดยประการอื่นใดในสําเนาบัญชีทรัพย์สินและหนี้สินและเอกสารประกอบเพื่อปกปิดข้อมูลตามวรรคหนึ่งนั้นอีกได้ข้อ ๖ การเปิดเผยบัญชีทรัพย์สินและหนี้สิน ให้พนักงานเจ้าหน้าที่ปิดประกาศเฉพาะสําเนาบัญชีทรัพย์สินและหนี้สิน ณ สํานักงาน ป.ป.ช. หรือสํานักงาน ป.ป.ช. ภาค หรือสํานักงาน ป.ป.ช. ประจําจังหวัด หรือสถานที่อื่นใด ตามที่คณะกรรมการ ป.ป.ช. เห็นสมควร โดยมีระยะเวลาประกาศเปิดเผยสามสิบวัน และทางเว็บไซต์หรือสื่ออิเล็กทรอนิกส์อื่นของสํานักงาน ป.ป.ช.โดยมีระยะเวลาเผยแพร่เป็นเวลาหนึ่งร้อยแปดสิบวันแล้วรายงานการดําเนินการให้คณะกรรมการ ป.ป.ช. ทราบ สําเนาเอกสารประกอบบัญชีทรัพย์สินและหนี้สินให้ประกาศเปิดเผยไว้ ณ สํานักงาน ป.ป.ช. หรือสํานักงาน ป.ป.ช. ภาค หรือสํานักงาน ป.ป.ช. ประจําจังหวัด หรือสถานที่อื่นใดตามที่คณะกรรมการ ป.ป.ช. เห็นสมควร โดยมีระยะเวลาประกาศเปิดเผยสามสิบวัน ทั้งนี้ เพื่อป้องกันมิให้มีการนําข้อมูลไปใช้ประโยชน์โดยมิชอบ สํานักงาน ป.ป.ช.ต้องทําให้สําเนาบัญชีทรัพย์สินและหนี้สินตามวรรคหนึ่งและ สําเนาเอกสารประกอบตามวรรคสองปรากฎเครื่องหมายแสดงที่สามารถบ่งชี้ได้ว่าสําเนาดังกล่าวมาจากการเปิดเผยของสํานักงานป.ป.ช.ข้อ ๗ ภายหลังจากพ้นกําหนดระยะเวลาการเปิดเผยบัญชีทรัพย์สินและหนี้สินและเอกสารประกอบตามข้อ 6 หากมีการร้องขอเป็นหนังสือเพื่อขอตรวจดูบัญชีทรัพย์สินและหนี้สินและเอกสารประกอบให้ผู้อํานวยการสํานักหรือผู้อํานวยการสํานักงาน ป.ป.ช. ประจําจังหวัด ที่ครอบครองดูแลเอกสารดังกล่าวจัดให้ผู้ร้องขอเข้าตรวจดูสําเนาบัญชีทรัพย์สินและหนี้สินและเอกสารประกอบตามข้อ 6 ได้ แต่มิให้คัดถ่ายสําเนาเอกสารข้อ ๘ การเปิดเผยบัญชีทรัพย์สินและหนี้สินและเอกสารประกอบตามประกาศนี้ ให้ใช้บังคับกับบัญชีทรัพย์สินและหนี้สินของผู้มีหน้าที่ยื่นบัญชี ซึ่งมีหน้าที่ยื่นบัญชีทรัพย์สินและหนี้สินภายหลังจากวันที่ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์ขั้นตอน และวิธีการเปิดเผยบัญชีทรัพย์สินและหนี้สิน พ.ศ. 2561 มีผลใช้บังคับข้อ ๙ ให้ประธานกรรมการป้องกันและปราบปรามการทุจริตแห่งชาติเป็นผู้รักษาการตามประกาศนี้ ในกรณีที่มีปัญหาเกี่ยวกับการบังคับใช้หรือการปฏิบัติตามประกาศนี้ ให้คณะกรรมการ ป.ป.ช. มีอํานาจตีความและวินิจฉัยชี้ขาด คําวินิจฉัยของคณะกรรมการ ป.ป.ช. ให้เป็นที่สุดผู้มีอํานาจลงนาม - ประกาศ ณ วันที่ 21 กันยายน พ.ศ. 2561 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ